polyglot-tagger/wikipedia-language-snippets-filtered huggingface dataset:
གདུང་མ་འགྱོགས་པའི་གླུ་ནི་ཚང་མས་མཉམ་དུ་ཤིང་སྡོང་འཁུར་བ་དང་གདུང་མ་འགྱོགས་སྐབས་ཕན་ཚུན་གཞོགས་འདེགས་ཡོང་ཆེད་མཉམ་དུ་ལེན་པའི་གླུ་ཞིག་ཡིན། དེའི་དབྱངས་ཀྱི་འགྱུར་ཁུག་དྭངས་ཤིང་གསལ་ལ་ལེན་བདེ་བ་དང་། ནགས་ཁུལ་གྱི་ཁྱད་ཆོས་ལྡན་ཞིང་སྒྲིག་གཞི་ཆ་ཚང་བ། རོལ་ཚིགས་ཀྱི་མགྱོགས་ཚད་ཅུང་དལ་བ། ཐུན་མོང་གི་ངལ་རྩོལ་གྱི་འགྲོས་མཉམ་པར་བྱེད་པ་དང་ངལ་བ་ཁྱད་གསོད་སོགས་ངལ་རྩོལ་ལ་རམ་འདེགས་པ་ཞིག་ཡིན།
བོད་དམངས་ཁྲོད་དུ་ཞིང་འབྲོག་ནགས་ཞོར་སོགས་ཀྱི་ལས་རིགས་མི་འདྲ་བ་སོ་སོར་ངལ་རྩོལ་བྱེད་སྐབས་ཚང་མར་དམིགས་བསལ་གྱི་གླུ་གཞས་གཏོང་རྒྱུ་ཡོད་ལ། དེས་ངལ་རྩོལ་ལ་རམ་འདེགས་དང་ངལ་བ་ཁྱད་གསོད་ཀྱི་ནུས་པ་ཞིག་ཐོན་ཡོད། ཕལ་ཆེ་བ་ཚིག་གྲུབ་གོང་འོག་གཉིས་ལས་གྲུབ་ཅིང་། སྒྲའི་ཁྱབ་ཁོངས་རྒྱ་ཆེན་པོ་མེད་ཀྱང་རོལ་ཚིགས་གསལ་ཞིང་སྤྲོ་བ་ཆེ་བ་དང་། ནང་དོན་གྱི་ཁྱབ་རྒྱ་ཡང་ཧ་ཅང་ཆེན་པོ་ཡོད་དེ།
གཡུལ་བརྡུང་བའི་གླུ་ནི་ཞིང་ལས་གླུ་གཞས་ནང་གི་རིགས་ཤིག་ཡིན། དེ་གཙོ་བོ་ཞིང་ལས་ས་ཁུལ་དུ་དར་ཁྱབ་ཆེ་ལ། གཞས་གདངས་ཀྱི་རོལ་ཚིགས་ལ་ཧ་ཅང་ཞིབ་ཆ་ཆེ་ཞིང་གནད་ལ་འཕིགས་པ། དབྱངས་འགྲོས་ཀྱང་ངལ་རྩོལ་དེའི་ཁྱད་ཆོས་དང་འཚམ་པ། མི་མང་བོས་མཉམ་དུ་བླངས་ཚེ་དབྱངས་རྟ་ཧ་ཅང་གསལ་ཞིང་ངལ་རྩོལ་ལ་འཇུག་པར་སྤྲོ་བ་ཞིག་ཡིན།
འོ་མ་བཞོ་བའི་གླུ་ནི་འབྲོག་ལས་གླུ་གཞས་ནང་གི་རིགས་ཆུང་གྲས་ཤིག་ཡིན། དེ་གཙོ་བོ་མདོ་དབུས་ཁམས་གསུམ་གྱི་འབྲོག་ཁུལ་དུ་དར་ཁྱབ་ཆེ་ལ། གཞས་གདངས་ཀྱི་རོལ་ཚིགས་དང་ངལ་རྩོལ་གྱི་བྱེད་ལུགས་གཉིས་ཧ་ཅང་མཐུན་པོ་ཡོད་པར་མ་ཟད། དབྱངས་རྟའི་འགྱུར་ཁུག་ལ་བརྩེ་དུང་ཟབ་ཅིང་སྙན་འཇེབས་ལྡན་པའི་ཁྱད་ཆོས་ལྡན།
ཐགས་འཐག་པའི་གླུ་ནི་མདོ་དབུས་ཁམས་གསུམ་གྱི་འབྲོག་ཁུལ་ཏུ་དར་ཁྱབ་ཤིན་ཏུ་ཆེ་ཞིང་། གཞས་གདངས་ཀྱི་རོལ་ཚིགས་དང་ངལ་རྩོལ་གྱི་བྱེད་ལུགས་གཉིས་ཧ་ཅང་མཐུན་པོ་ཡོང་བ་དང་མི་གཅིག་གིས་ལེན་པ་ཤས་ཆེ། ངལ་རྩོལ་ལ་རམ་འདེགས་དང་ངལ་བ་ཁྱད་གསོད་ཀྱི་ནུས་པ་ཐོན།
བོད་ཀྱི་སྤྱི་ཚོགས་འདི་ཡང་མི་རབས་ནས་མི་རབས་རིམ་པར་བརྒྱུད་དེ་བཀས་བཀོད་རྒྱུད་འཛིན་གྱི་སྤྱི་ཚོགས་བརྒྱུད་མྱོང་བས། གཞས་ཀྱི་ནང་དུའང་བཀས་བཀོད་རྒྱུད་འཛིན་བཤུ་གཞོག་གྲལ་རིམ་གྱི་ཤུགས་རྐྱེན་དང་བག་ཆགས་གཏིང་ཟབ་མོ་བཞག་ཡོད།
སྤྱིར་དམངས་གླུ་འདི་ལ་དུས་དང་ཡུལ། སྐད་དང་གོམས་གཤིས་སོགས་ཀྱི་དབང་གིས་རྣམ་པ་མང་ཞིང་ནང་དོན་ཕུན་སུམ་ཚོགས་པར་གྱུར་བ་ཞིག་ཡིན་པས། དེའི་བརྗོད་བྱ་དོན་གྱི་ཆ་ནས་རིགས་དུ་མར་དབྱེ་ཆོག་སྟེ།
གྱང་གཞས་ནི་གྱང་རྡུང་སྐབས་ངལ་རྩོལ་ལ་རམ་འདེགས་དང་ངལ་བ་ཁྱད་གསོད་ཀྱི་ཆེད་དུ་གཏོང་བའི་གཞས་ཤིག་ཡིན།
སྒྲོལ་མའི་མཎྜལ་བཞི་ཆོག་གི་ངག་འདོན་མཐོང་བ་རྒྱུད་པའི་ཕྱག་ལེན་ལྟར་ནག་འགྲོས་སུ་འགོད་པ་ལ། །
ལྕགས་གླང་སྤྱི་ལོ་641ལོར་རྒྱལ་པོ་སྲོང་བཙན་སྒམ་པོས་བོད་ཀྱི་རྒྱལ་ཕྲན་དང་ཚོ་པ་ཐམས་ཅད་གཅིག་ཏུ་བསྡུས་ནས་བོད་ཡོངས་གཅིག་གྱུར་བྱེད་པའི་སྲིད་དབང་བཙུགས་པ་སྲ་བརྟན་ཡོང་བ་དང༌། སྟོབས་དང་ལྡན་པ། སྤྱི་ཚོགས་བདེ་འཇགས་ཀྱི་སྒོ་ནས་ཞིང་འབྲོག་ཐོན་སྐྱེད་གོང་འཕེལ་ཡོང་བ། མཐའ་མཚམས་བརྟན་པོ་ཡོང་བ་བཅས་དགོས་པ་དུ་མའི་ཆེད་དུ་ཡིན་པ་ནི་སྨོས་མ་དགོས། སྐབས་དེར་ཁྲིམས་ཡིག་གཏན་ལ་ཕབ་པའི་སྐོར་ལས་དམག་དོན་སྐོར་ཆོས་འབྱུང་མཁས་པའི་དགའ་སྟོན་ལས་གསལ་བར།
གཙང་ལ་གཡས་རུ་དང་རུ་ལག དབུས་ལ་དབུ་རུ་དང་གཡོ་རུ། ཡན་ལག་སུམ་པའི་རུ་བཅས་ལྔ་རུ་ཕྱེའོ། ། དེ་དག་སོ་སོའི་ས་ཚད་གང་ཡིན་མཁས་པའི་དགའ་སྟོན་དང་། ལྡེའུ་ཆོས་འབྱུང་སོགས་ཡིག་རྙིང་རྣམས་ལས་གསལ་བ་ལྟར་རོ། །
ཀ ༽ དབུ་རུ་སྟོད་ཀྱི་དམག་སྒར། དབུ་རུ་སྟོད་ཀྱི་དམག་དཔོན་ནི་སྣ་ནམ་རྒྱལ་རྒན། དཔའ་ཟླའམ་དཔུང་རོགས་ནི་གནོན་འཕན་གསུམ། རུ་རྟ་ཟེ་དཀར་རྟ་སྐྱ། རུ་དར་དམར་པོ་ལྕེ་ཁྲ་བོ། དམག་གི་བཞེད་པ་ནི་མཚོ་ལ་ཁ་བ་འབབ་བཞིན་དུ་འོང་སྐད།
ཁ ༽ དབུ་རུ་སྨད་ཀྱི་དམག་སྒར། དབུ་རུ་སྨད་ཀྱི་དམག་དཔོན་དབས་སྐྱེས་བཟང་སྟག་སྣ། དཔའ་ཟླའམ་དཔུང་རོགས་ཤུད་བུ་ཁོད་བཙན། རུ་རྟ་མཚལ་བུ་གཟིག་རིས། རུ་དར་དཔལ་དར་དམར་པོ། དམག་གི་བཞེད་པ་ནི་མཚོ་ལ་གངས་འབབ་འདྲ་བཞིན་ནོ། །
ག ༽ གཡོ་རུ་སྟོད་ཀྱི་དམག་སྒར། གཡོ་རུ་སྟོད་ཀྱི་དམག་དཔོན་ནི་མྱང་སྟག་གཟིག་གཡུ་བཙན། དཔུང་རོགས་ལ་གཡས་མང་བཞེར། རུ་རྟ་མོག་རོ་བུན་བུན། རུ་དར་སེང་གེ་དམར་པོ། དམག་གི་བཞེད་པ་ནི་མཚོ་ལ་སྦྲང་ཆར་བབས་པ་བཞིན་དུ་འགྲིམས་ནས་འོང་ངོ༌། །
ང ༽ གཡོ་རུ་སྨད་ཀྱི་དམག་སྒར། གཡོ་རུ་སྨད་ཀྱི་དམག་དཔོན་ནི་མཆིམས་རྒྱལ་གཟིགས་ཤུད་རིང༌། དཔུང་རོགས་ནི་སོ་གད་གཉེན་བཞེར། རུ་རྟ་མཚལ་བུ་རྟིང་དཀར། རུ་དར་དར་དཀར་སྙིང་ནག དམག་གི་བཞེད་པ་ནི་མཚོ་ལ་སྦྲང་ཆར་འབབ་པ་བཞིན་ནོ། །
ཅ ༽ གཡས་རུ་སྟོད་ཀྱི་དམག་སྒར། གཡས་རུ་སྟོད་ཀྱི་དམག་དཔོན་ནི་ཁྱུང་པོ་སྟག་བཟང་ཉ་སྟོང༌། དཔུང་རོགས་ནི་སྦ་ཚབ་མཚོ་བཞེར་ཙང་ལོད། རུ་རྟ་མཚལ་བུ་མེ་སྟག རུ་དར་དར་ནག་སྙིང་དཀར་ལ་བྱ་ཁྱུང་བྲིས་པ། དམག་གི་བཞེད་པ་ནི་སྤང་ལ་མེ་ལྕེ་མཆེད་པ་བཞིན་འོང་ངོ༌། །
ཆ ༽ གཡས་རུ་སྨད་ཀྱི་དམག་སྒར། གཡས་རུ་སྨད་ཀྱི་དམག་དཔོན་ནི་མགོས་ཁྲི་གཉེན་ཡང་འཕྱོས། དཔུང་རོགས་ནི་ལང་པ་མགོན་ནེ། རུ་རྟ་སྔོན་པོ་གཡུ་རྟ། རུ་དར་སྐྱར་ཁ་གོང་ཁྲ། དམག་གི་བཞེད་པ་ནི་སྤང་ལ་མེ་ལྕེ་མཆེད་པ་བཞིན་འོང་ངོ༌། །
ཇ ༽ རུ་ལག་སྟོད་ཀྱི་དམག་སྒར། རུ་ལག་སྟོད་ཀྱི་དམག་དཔོན་ནི་འབྲོ་རྒྱལ་མཚན་སེང་གེ། དཔུང་རོགས་ནི་གནམ་སྡེ་གུར་ཚབ། རུ་རྟ་ངང་པ་ཕུད་དམར། རུ་དར་སེང་དཀར་གནམ་འཕྱོ། དམག་གི་བཞེད་པ་ནི་གངས་ལ་སེང་གེ་འགྲིམ་པ་བཞིན་འོང་སྐད་དོ། །
ཉ ༽ རུ་ལག་སྨད་ཀྱི་དམག་སྒར། རུ་ལག་སྨད་ཀྱི་དམག་དཔོན་ནི་ཁྱུང་པོ་གཡུའི་ཟུར་ཕུད། དཔུང་རོགས་ནི་མཆིམས་བཙན་བཞེར་ལྷ་གཟིགས། རུ་རྟ་རག་པ་རྔོག་ནག རུ་དར་དཔལ་དར་ནག་པོ། དམག་གི་བཞེད་པ་ནི་གངས་ལ་སེང་གེ་འགྲིམ་པ་བཞིན་འོང་སྐད་དོ། །
ཆོས་རྒྱལ་སྲོང་བཙན་སྒམ་པོའི་སྲིད་དབང་གི་མངའ་ཁོངས་མདོ་དབུས་མཐོ་སྒང་གི་ཡུལ་གྲུ་འདི་ཉིད་རྒྱལ་པོའི་སྲིད་དབང་གི་འོག་ཏུ་གནས་པའི་ཡུལ་གྲུ་དེ་དག་ཡུལ་ཆེན་ཁག་བཅོ་བརྒྱད་དུ་ཕྱེས་ཏེ། ཡུལ་ཆེན་སོ་སོའི་དཔོན་པོ་རྣམས་ཀྱིས་གོང་གི་བཙན་པོའི་བཀའ་ལུང་ལ་བརྩི་བཀུར་དང༌། ཁྲལ་ཁྲིམས་ཁུར་ལེན་བྱེད་པའི་ཆ་རྐྱེན་འོག འབངས་མི་དང་ས་ཞིང་ནོར་ཕྱུགས་སོགས་གང་འཚམ་རེ་བདག་པོ་བྱས་ནས་རྒྱལ་པོ་ལ་སྲི་ཞུ་སྒྲུབ་ཀྱིན་ཡོད་པའི་སྡེ་ཤོག་རྣམས་ཏེ་རྒྱས་པ་ ༿ཆོས་འབྱུང་མཁས་པའི་དགའ་སྟོན། ༾དང་། ༿མཁས་པ་ལྡེའུས་མཛད་པའི་ཆོས་འབྱུང་། ༾དག་ལས་གསལ་བ་ལྟར་རོ། །
ཤར་ལྷོ་འཇང་གི་ས་མཚམས་ཀྱི་དཔའ་སྡེ་རྣམས་ནི། མཁས་པའི་དགའ་སྟོན་ལས།༼ རི་པེ་ནམ་ལུང་ཡན་ཆད། ཆ་སྐོར་དར་བས་མན་ཆད། ཡུལ་དེ་ན་སྦས་རྒྱ་སྡེ་བཅུ་གཉིས་གནས་པས་ནགས་ཤོད་ཀྱིས་དཔོན་བྱས་ཏེ། ལྗང་མོ་ཐག་མདུང་གི་རྩེ་མོ་བཙུགས་ནས་དམག་གསེབ་ཏུ་རྒྱུག་པ་ལ་རྒོལ་བའི་ཚེ་དཔའ་ཚན་དུ་རལ་གྲི་ལ་རི་མོ་བྲིས། དུར་རྒྱགས་ལྟོར་ཟོས། ཚེ་སློག་རྒྱབ་ཏུ་གོན་ཏེ་མི་སྡུག་པའི་ཆས་སུ་བྱས་ནས་རྒོལ་བས་ལྗང་བཏུལ་ལོ། །༽
ཤར་ཕྱོགས་ཐང་གི་ས་མཚམས་ཀྱི་དཔའ་སྡེ་རྣམས་ནི། མཁས་པའི་དགའ་སྟོན་ལས།༼ རྨ་སྤོམ་ར་མན་ཆད། ཀ་ཐང་ཀླུ་ཚེས་ཡན་ཆད་ན་མཐོང་ཁྱབ་སྲིད་སྡེ་དགུ་དང་འ་ཞ་སྟོང་སྡེ་དྲུག་གནས་པ་ལ། རྒྱའི་སོ་མཁར་གྱི་ལྕགས་རིའི་སྟེང་དུ་རྟ་པ་དགུ་སྒྲིག་རྒྱུགས་པའི་ནང་ནས་མི་མཁར་ཐུང་ཙམ་གྱིས་སྟ་རེའི་ཁ་ཁྲུ་རེ་ཙམ་པ་ཐོགས་ཏེ་རྒོལ་བའི་ཚེ། ལྟོང་ལྟོང་གི་བུ་ཕྱུགས་མཚམས་ཀྱིས་དཔོན་བྱས། དཔའ་ཚན་དུ་རལ་གྲིའི་ཤུབས་བཅག ཁ་ཆེམས་གཉེན་ཉེ་ལ་བཞག བུ་སྨད་ཉེ་དྲུང་ལ་བཅོལ་ཏེ་སླར་དམག་ས་ནས་མི་ལྡོག་པའི་རྩིས་ཀྱིས་རྒོལ་བས་རྒྱ་ཐུལ་པའི་དཔའ་རྟགས་བླངས། ། ༽
གཉའ་ཁྲི་བཙན་པོས་བོད་ཀྱི་རྒྱལ་པོ་གནང་བ་ནས་བཟུང་སྤུར་རྒྱལ་བཙན་པོའི་རྒྱལ་རབས་འགོ་ཚུགས། རྒྱལ་པོ་འདི་ཉིད་བོད་ཤིང་བྱིསྤྱི་ལོའི་སྔོན་གྱི་ལོ༢༣༧ལོར་ཡར་ལུང་དུ་བྱོན། རྒྱལ་པོ་འདིས་མཁར་གྱི་དང་པོ་ཡུམ་བུ་བརླ་སྒང་བརྩིགས། རྒྱལ་ཕྲན་བཅུ་གཉིས་དང་སིལ་མ་བཞི་བཅུ་འབངས་སུ་བསྡུས། བོན་གྱི་ཤེས་པ་ཅན་བཅུ་གཉིས་ལས་སྨན་དཔྱད་དང༌། རྩིས་འདེབས། གཏམ་རྒྱུད། སྒྲུང་རྒྱུད། སྡེབ་སྦྱོར། བཀའི་ཀུགས། བྲོ་གར། གླུ་གཞས་སོགས་བྱུང༌།
པུ་དེ་གུང་རྒྱལ་འདི་ཉིད་ཡབ་གྲི་གུམ་བཙན་པོ་དང་ཡུམ་གླུ་སྲིང་མེར་ལྕམ་གྱི་སྲས་སུ་འཁྲུངས། རྒྱལ་པོ་དེའི་དུས་སུ་འཕྲུལ་བློན་མཛངས་མི་བདུན་གྱི་དང་པོ་རུས་ལས་སྐྱེས་ཀྱིས་གསེར་དང་ཟངས་ལྕགས་བཏོན། ཆུ་ལ་ཟམ་པ་བཙུགས། ས་ཞིང་རྨོ་འདེབས་ཇེ་མཁས་སུ་བཏང༌། ལྷག་པར་དུ་ལྷོ་རྒྱུད་ཡར་ལུང་ཁུལ་གྱི་རྒན་མོ་བལ་མ་ཞེས་པ་ལས་ཟླ་བའི་དཀར་ཆའི་འཕེལ་འགྲིབ་ལ་བརྟེན་ནས་ཟླ་ཚེས་རྩིས་སྲོལ་ཐོག་མར་དར།
མུ་ཁྲི་བཙན་པོ་ནི་ཡབ་གཉའ་ཁྲི་བཙན་པོ་དང༌། ཡུམ་མུ་ཚོ་བཟའ་གཉིས་ཀྱི་སྲས་སུ་འཁྲུངས། བོན་གྱི་ལོ་རྒྱུས་ལྟར་ན་བཙན་པོ་འདིས་ཞང་ཞུང་ནས་མཁས་པ་ཆེན་པོ་བརྒྱ་དང་རྩ་བརྒྱད་གདན་དྲངས། བོན་གྱི་གནས་བཞི་བཅུ་རྩ་ལྔ་བཙུགས། བོན་གྱི་གདུང་རབས་པོ་ཏི་མང་པོ་བསྒྱུར། བོད་དུ་གཡུང་དྲུང་བོན་དར་རྒྱས་མཛད།
གོང་གསལ་བོད་རྒྱལ་བཅུ་དྲུག་ནས་ཉེར་གསུམ་བར་གྱི་རྒྱལ་པོ་བརྒྱད་ལ་ལྡེ་བརྒྱད་ཅེས་གྲགས་པ་དེ་དག་བོད་རྒྱལ་བཅོ་ལྔ་པ་ཨེ་ཤོ་ལེགས་ཀྱི་སྐུ་བརྒྱུད་ཡིན། རྒྱལ་པོ་དེ་རྣམས་ཀྱི་བཙུན་མོ་ཕལ་ཆེ་བ་ཞང་ཞུང་ནས་ཁབ་ཏུ་བཞེས། ཞང་ཞུང་གི་མཁས་དབང་དུ་མ་སྐུ་བོན་དུ་གདན་ཞུ་མཛད།
ཨི་ཤོ་ལེགས། བོན་གྱི་ལོ་རྒྱུས་ལས། རྒྱལ་པོ་ལེགས་དྲུག་གི་སྐབས་སུ་རིག་པའི་གནས་ལྔ་དར་ཞིང༌། རིག་པའི་གནས་ལྔ་ནི། ནད་ཀྱི་གདུང་བ་སྨན་གྱིས་གསོ། །གདོན་གྱིས་གཙེས་པ་སྔགས་ཀྱིས་བཅོམ། །རྒས་རྒུད་འཆི་འཕོ་རྩིས་ཀྱིས་བཏུལ། །ཕས་ཀྱིས་རྒོལ་སྒྲས་ཚར་གཅོད་དོ། །
ཉེར་བརྒྱད་པ། ལྷ་ཐོ་ཐོ་རི་གཉན་བཙན་ནི་ཡབ་ཁྲི་ཐོག་རྗེ་ཐོག་བཙན་དང་ཡུམ་རུ་ཡོང་ཡོང་བཟའ་སྟོང་རྒྱལ་མོ་མཚོར་བོད་ཤིང་ཁྱི་སྤྱི་ལོ ལོར་འཁྲུངས། རྒྱ་གར་ནས་སྨན་པ་བི་བྱི་དང་བེ་ཧ་མ་གཉིས་བོད་དུ་ཕེབས་ནས་གསོ་རིག་སྨན་གྱི་བསྟན་པ་དར་ཞེས་གྲགས།
སྲིབས་ཁྲི་བཙན་པོ་འདི་ཉིད་ཡབ་གདགས་ཁྲི་བཙན་པོ་དང་ཡུམ་སྲིབས་ཁྲི་ལྷ་སྔོན་མོའི་སྲས་སུ་འཁྲུངས། གོང་གསལ་བཙན་པོ་ལྔ་ཡི་དུས་སུ་བོན་གྱི་བསྟན་པ་དར་ཞིང་རྒྱས། བླ་ན་རྒྱལ་ཆེ། གོང་ན་གཤེན་གཉན། བར་ན་ཁྲིམས་དམ། འོག་ན་འབངས་སྐྱིད་དོ།།
གྲི་གུམ་བཙན་པོ་ནི་ཡབ་སྲིབས་ཁྲི་བཙན་པོ་དང་ཡུམ་ས་བཙུན་རླུང་རྗེའི་སྲས་སུ་འཁྲུངས། བཙན་པོ་དེའི་དུས་སུ་གོ་ཁྲབ་རལ་གྲི་ཐོག་མར་དར།
མེར་ཁྲི་བཙན་པོ། འདི་ཉིད་ཡབ་སོ་ཁྲི་བཙན་པོ་དང་ཡུམ་དོག་མེར་མེར་གཉིས་ཀྱི་སྲས་སུ་འཁྲུངས།
གདགས་ཁྲི་བཙན་པོ་འདི་ཉིད་ཡབ་མེར་ཁྲི་བཙན་པོ་དང་ཡུམ་གདགས་ལྷ་དཀར་མོའི་སྲས་སུ་འཁྲུངས།
996པར་མཁན་པོ་ནམ་མཁའི་སྙིང་པོ་དང་སྤུག་ཡེ་ཤེས་དབྱངས་གཉིས་ཀྱིས་སྐུ་ཚེ་སྨད་དུ་ཁྲི་ཀ་ལྟེ་བ་བྱས་པའི་འདབས་འབྲེལ་གྱི་ས་ཆ་ནས་ཆོས་སྤེལ་བ་དང་། མཐའ་མར་ཡང་ཁྲི་ཀ་ནས་སྐུ་གཤེགས་ཚུལ་གསལ་ལ། དེའི་གོ་རིམ་ཁྲོད་ཁྲི་ཀ་དང་འབྲེལ་བའི་ས་མིང་སྐོར་ཞིག་ཀྱང་བྱུང་ཡོད་པར་མ་ཟད། དེང་སྐབས་ཀྱང་ཇི་བཞིན་ངོས་འཛིན་བྱེད་ཐུབ་པས་འདིར་གླེང་བར་བྱ་སྟེ།
ཁྲི་ཀ་ནི་མཚོ་སྔོན་ཁྲི་ཤོར་རྒྱལ་མོའི་ལྷོ་ཕྱོགས་སུ་གནས་པའི་མཚོ་ལྷོ་བོད་རིགས་རང་སྐྱོང་ཁུལ་གྱི་ཁོངས་སུ་གཏོགས་ཤིང་། ཆུ་བོ་ཆེན་པོ་གསེར་གྱི་མངལ་ལྡན་ཏེ་རྨ་ཀླུང་རིང་མོ་ས་དབྱིབས་ནོར་བུ་དགའ་འཁྱིལ་ལྟ་བུ་ལ་གཡས་སུ་ཕྱི་སྐོར་ནང་སྐོར་དུ་འབབ་པའི་ཁུགས་པའི་ནང་ངོས་སུ་ཆགས་ཡོད་ལ།ཡུལ་དེར་ཁྲི་ཀ་ཞེས་འབོད་པའི་ས་མིང་འདི་ཏུན་ཧོང་གཏེར་ཡིག་གི་ཤོག་དྲིལ.996དུ་མཐོང་ཐུབ་པར་མ་ཟད། ཁྲི་ཀའི་ཡུལ་གྱི་མོང་ཡོག་དང་ང་ཙེའི་གཙུག་ལག་ཁང་། སྲིན་པོ་རི། ཁྲི་ཀ་མཁར་ཞེས་པའི་ས་མིང་གལ་ཆེན་འགའ་ཡང་མཐོང་རྒྱུ་ཡོད་དོ། །
996པའི་ཁྲོད་དུ་མཁན་པོ་ནམ་མཁའི་སྙིང་པོ་གཙོས་པའི་མན་ཧྭ་ཤང་དང་། ཁོང་གི་སློབ་མ་དགེ་སློང་སྤུག་ཡེ་ཤེས་དབྱངས་གསུམ་གྱིས་མདོ་སྨད་ཙོང་ཁའི་ཕྱོགས་ནས་སྤེལ་ཚུལ་བཀོད་ཡོད་ལ། དེའི་གོ་རིམ་ཁྲོད་དུ་ཙོང་ཀ་དང་འབྲེལ་བའི་ཨན་ཆུང་དབེན་ས་སོགས་ས་མིང་བྱུང་ཡོད་པར་མ་ཟད། དེང་སྐབས་ཀྱང་ཇི་བཞིན་ངོས་འཛིན་བྱེད་ཐུབ་པས་འདིར་གླེང་བར་བྱ་སྟེ།
དེ་ཡང་དེང་གི་ཆར་སྲིན་པོ་རི་ཞེས་ཁྲི་ཀ་རྫོང་མཁར་གྱི་བྱང་ཤར་མཚམས་སུ་ཡོད་ལ་ས་དེ་གའི་ཡུལ་མི་དག་གིས་ཨ་མྱེས་སྲིན་པོའང་སྲིན་པོ་རྫ་རི་ཞེས་འབོད། དེ་ནི་“ཁྲི་ཀ་གོང་འོག་གི་ས་མཚམས་སུ་སྲིན་པོ་རི། བྲག་དཀར་སྔགས་རམས་པའི་རྣམ་ཐར་ཏུ། སྟོད་མི་ལ་སྨད་སྦྲུལ་མཇུག་ཏུ་འཁྱིལ་བ་འཇམ་དབྱངས་ན་ག་རཀ་ཤར་འདྲ”ཚུལ་སོགས་ཁྲི་ཀ་གོང་འོག་སྟེ་དེང་གི་གཅན་ཚ་དང་ཁྲི་ཀའི་བར་དུ་ཆགས་པའི་གནས་རི་འགངས་ཆེན་ཞིག་ཡིན་ནོ།།
བསྟན་པ་འདི་ཉིད་སྲོལ་གཏོད་པ་པོ་ནི། འཇམ་མགོན་བླ་མ་ཙོང་ཁ་པ་ཆེན་པོ་ཡིན་ལ། དེ་ཡང་རྗེ་ཙོང་ཁ་པ་ཆེན་པོ་འདི་ཉིད། ངེས་པའི་དོན་དུ་རྒྱལ་བ་ཀུན་གྱི་ཐུགས་མཁྱེན་པའི་བདག་ཉིད། འཇམ་པའི་དབྱངས་སུ་ངེས་པ་དང༌་། དང་།དྲང་བའི་དོན་དུའང་སྟོན་པ་ཐུགས་རྗེ་ཅན་འཇིག་རྟེན་དུ་བྱོན་པའི་སྐབས། བྲམ་ཟེ་ཁྱེའུའི་སྐྱེ་བ་བཞེས་ནས་ཐུབ་པའི་དྲུང་དུ་ཤེལ་དཀར་གྱི་ཕྲེང་བ་ཕུལ་ནས། བྱང་ཆུབ་མཆོག་ཏུ་ཐུགས་བསྐྱེད་ཚུལ་བསྟན་པ་དང༌།
ན་མོ་གུ་རུ་མཉྫུ་གྷོ་ཥཱ་ཡ། རྒྱལ་ཀུན་གསང་གསུམ་གཅིག་བསྡུས་མི་ཡི་གར། །འཇམ་མགོན་རྒྱལ་བ་གཉིས་པར་གུས་བཏུད་ནས། །བསྟན་པའི་སྙིང་པོ་ཞྭ་སེར་རིང་ལུགས་པའི། །ཆོས་ཚུལ་བྱུང་བ་རགས་ཙམ་གླེང་པར་སྤྲོ། །
འཇམ་མགོན་རྒྱལ་བ་གཉིས་པ་ཙོང་ཁ་པ་ཆེན་པོའི་གསེར་སྦྱངས་གཙང་མ་ལྟ་བུའི་བསྟན་པ་རིན་པོ་ཆེ་འདི་ཉིད་རྗེ་ཐམས་ཅད་མཁྱེན་པས་སྲོལ་འབྱེད་པ་ནས་ད་ལྟའི་བར་རིམ་པར་བཞིན་བོད་མདོ་དབུས་སྐོར་གསུམ་དང་༌། རྒྱ་དཀར་སེར་གསུམ། ནུབ་ཕྱོགས་ཡུ་རོབ་ཀྱི་བར་རྒྱ་མཚོས་ཆོད་པའི་འཛམ་གླིང་ཤར་ནུབ་གང་སར་ས་ཁྱབ་རྡོ་ཁྱབ་ཏུ་སོང་བ་དེ་དག་རེ་རེ་བཞིན་ཞིབ་པ་འཆད་པ་མི་ནུས་མོད། འདིར་འཛུབ་མོ་རི་སྟོན་གྱི་ཚུལ་རགས་ཙམ་འཆད་པར་བྱ་སྟེ།
ཐར་ལོ》ནི་སྨིན་ཐག་ཆོད་པའི་བརྩམས་ཆོས་ཤིག་ཡིན། ཚོད་འཛིན་བྱས་པ་ལེགས་ཤིང་། སྙན་ངག་གི་བྲོ་བས་ཕྱུག་པ་དང་། རང་རྐྱ་འཕེར་བའི་གློག་བརྙན་མཛེས་དཔྱོད་ཀྱི་འཚོལ་སྙེག་མངོན་པར་གསལ་ལ། གློག་བརྙན་ཁྲོད་ཁེར་རྐྱང་གི་མི་སྣ་ཆུང་ཆུང་ཞིག་མིག་སྔར་དང་འབྱུང་འགྱུར་གྱི་འཚོ་བའི་ལྟེབ་ཁུགས་སུ་ལྷགས་པ་མཚོན་ཡོད་ལ། ད་དུང་བློ་ཕམ་དང་བསླུ་བྲིད་བཅས་ཀྱང་འདུས་ཡོད། གློག་བརྙན་ཁྲོད་ཀྱི་མི་སྣ་དང་ཡུལ་དངོས་བཞེངས་སྐྲུན་བཅས་ནི་བལྟས་ཚོད་ཀྱིས་ཐབས་ཆག་དང་སྤྱིར་བཏང་བ་ཞིག་ཡིན་ནའང་། དེ་དག་ཡོད་ཚད་ཐབས་མཁས་པའི་མཚོན་ཐབས་ཤིག་གོ །
ཞི་བདེ་ཉི་མ་ནི་ཕྱོགས་ཡོངས་ནས་ཐོད་རྒལ་བྱུང་བའི་སྒྱུ་རྩལ་པ་ཞིག་ཡིན། གློག་བརྙན་གཙོ་འཁྲབ་ཐོག་མ 《ཐར་ལོའི》ཁྲོད། ཁོང་གིས་གཞལ་དུ་མེད་པའི་འཁྲབ་སྟོན་གྱི་བྱས་རྗེས་བཞག་འདུག གདོད་མའི་སྐྱེ་ཁམས་ཀྱི་རང་བྱུང་མཚོན་པ་དང་ཕུན་སུམ་ཚོགས་པའི་ཉམས་མྱོང་གི་ཐབས་རྩལ་བར་དང་། སེམས་དང་སེམས་མེད་ཀྱི་བར་ནས་གཏིང་མཐའ་ཟིན་མ་ཟིན་གྱི་ཀློང་རིམ་ལས། ཁོའི་འགལ་ཟླ་སྟོང་ཕྲག་གི་ཁུགས་ནས་ཐོབ་ཐང་གང་ཞིག་ལ་དཀའ་ཚེགས་ཀྱི་འཆིང་རྒྱ་གཏོར་བ་དེ་བོད་མི་ཐར་ལོ་ཞེས་པ་ལས་མི་སྣའི་སྣང་བརྙན་ལེགས་པར་བཞེངས་འདུག
ཐར་ལོ》ཞེས་པའི་གློག་བརྙན་འདི་ནི་འཁྲབ་ཁྲིད་པ་པདྨ་ཚེ་བརྟན་གྱིས་འཁྲབ་ཁྲིད་བྱས་པའི་བོད་སྐད་ཀྱི་གློག་བརྙན་བརྩམས་ཆོས་ལྔ་བ་ཡིན་པ་དང་། བོད་སྐད་ཀྱི་ལམ་ནས་ཕབ་སྐྲུན་བྱས་པའི་སྐྱ་མདོག་རང་བཞིན་གྱི་གཏམ་རྒྱུད་གློག་བརྙན་ཞིག་ཀྱང་ཡིན། གློག་བརྙན་འདིས་འཁྲབ་ཁྲིད་པ་བདྨ་ཚེ་བརྟན་གྱི་ནང་སེམས་ཀྱི་འགྱུར་བ་དང་ལུས་ངག་གི་སྤྱོད་ཚུལ་སོགས་མཚོན་ཡོད། གློག་བརྙན་འདིའི་ནང་དུ་ཆེས་སྤྱིར་བཏང་གི་བརྩེ་དུང་གཏམ་རྒྱུད་ཅིག་བརྗོད་ཡོད།
ཐར་ལོ》ཞེས་པའི་འཁྲབ་གཞུང་འདི་ནི་པདྨ་ཚེ་བརྟན་གྱི་བརྩམས་སྒྲུང་ཞིག་བསྒྱུར་བཅོས་བྱས་པ་ཡིན་ལ། བརྙན་ཕབ་པ་ནི་ཨུ་རུ་སུར་སློབ་གཉེར་དུ་ཕྱིན་ཏེ་ཕྱིར་ལོག་པའི་གཞོན་སྐྱེས་བརྙན་ལེན་པ་ལོའུ་སུང་ཡའེ་ཡིན། དེ་མིན་བོད་ཁུལ་ན་མིང་དུ་གྲགས་པའི་སྤྲོ་གར་འཁྲབ་སྟོན་པ་ཞི་བདེ་ཉི་མས་ཐར་ལོ་སྤྲས་ཡོད་ལ། བོད་ནང་གི་ལོ་རབས་དགུ་བཅུ་པའི་རྗེས་ཀྱི་གློག་བརྙན་འཕྲིན་གྱི་སྤྱན་སྦིར་གཡང་ཕྱུག་མཚོ་ཡིས་གློག་བརྙན་ཁྲོད་ཀྱི་སྐྲ་བཞར་བུ་མོ་སྤྲས་ཡོད།
ཚོན་མདོག་དཀར་ནག་ལས་མཚོན་པའི་གློག་བརྙན་འདི་ལས་འཁྲབ་ཁྲིད་པའི་རང་གཤིས་རང་བཞིན་གྱི་སྒྱུ་རྩལ་ཉམས་ཞིབ་མངོན་ཡོད་ལ། བརྙན་རིས་ལས་མིའི་ཐོབ་ཐང་གི་འདུ་ཤེས་དང་རིག་གནས་ཀྱི་མཚོན་ཐབས་ཤུགས་ཀྱིས་བསྔོགས་ཏེ། མི་གཤིས་དང་བརྩེ་དུང་། ལས་དབང་སོགས་གཏིང་ཟབ་པའི་བརྗོད་སྙིང་མངོན་པར་བསྟན་ཡོད།
2015ལོ། 22 ཧྥ་རན་སིའི་ཝེ་སོར་ཨ་ཤེ་ཡ་རྒྱལ་སྤྱིའི་གློག་བརྙན་དུས་ཆེན་གྱི་ཕ་རི་སིའི་ཤར་ཕྱོགས་སྐད་བརྡའི་བྱ་དགའ། ཐར་ལོ། བྱ་དགའ་ཐོབ་པ།
2016ལོ། 1 སྐབས་དང་པོའི་དབྱི་ཐ་ལིའི་ཀྲུང་གོའི་གློག་བརྙན་དུས་ཆེན་གྱི་གཟེངས་ཐོན་གཏམ་རྒྱུད་བྱ་དགའ། ཐར་ལོ། བྱ་དགའ་ཐོབ་པ།
2016ལོ། 24 ཧྲང་ཧའེ་བརྙན་དཔྱད་པའི་བྱ་དགའ་ལས་སྐྱེས་པའི་གཟེངས་ཐོན་འཁྲབ་སྟོན་པ་གསར་པའི་བྱ་དགའ། ཐར་ལོ། བྱ་དགའ་ཐོབ་པ།
­­­­­ སྐབས་བཅུ་གཉིས་པའི་ཀྲུང་གོའི་སྒེར་ཚུགས་གློག་བརྙན་འགྲེམ་སྤེལ་གྱི་ལོ་མཇུག་གི་གཟེངས་ཐོན་གློག་བརྙན་བྱ་དགའ་འབུལ་སྐབས་ཀྱི་བསྔགས་ཚིག
­­­­­ སྐབས་ཉེར་གསུམ་པའི་སློབ་གྲྭ་ཆེན་མོ་བའི་གློག་བརྙན་དུས་ཆེན་གྱི་གཟེངས་ཐོན་སྒྱུ་འཚོལ་ཞིབ་བྱ་དགའ་འབུལ་སྐབས་ཀྱི་བསྔགས་ཚིག
­­­­­ སྐབས་ཉེར་བཞི་པའི་ཧྲང་ཧའེ་བརྙན་དཔྱད་པའི་ལོ་མཇུག་གཟེངས་ཐོན་འཁྲབ་སྟོན་པ་གསར་པའི་བྱ་དགའ་འབུལ་སྐབས་ཀྱི་བསྔགས་ཚིག
དེ་ཡང་ཆོས་སྲིད་གཉིས་ཀྱི་འཕེལ་རིམ་ལོ་རྒྱུས་ལ་བསམ་ན་དུས་སྐབས་འདི་ཡང་ཏག་ཏག་ལྡོག་པའི་ཚུལ་དུ་ཡོད་པ་ཞིག་ཡིན་ཏེ། ཆབ་སྲིད་སིལ་འཐོར་དང་རིག་གནས་གཅིག་གྱུར་གཉིས་སོ།། གལ་ཏེ། སུ་ཞིག་གིས་དུས་སྐབས་འདི་ནི་གྲུབ་མཐའ་མང་པོ་བོད་དུ་བྱུང་བའི་ཡུན་ཡིན་པས་ན། རིག་གནས་སིལ་ཆད་དུ་མི་འཇོག་གམ་ཟེར་ན། མ་ཡིན་ནོ།།
སྨད་སིལ་ཆད་ནི་རིག་གནས་བསྐྱར་བསྐྲུན་གྱི་དུས་རབས་རླབས་ཆེན་ཞིག་སྟེ། སྲིད་གཞུང་རིམ་བྱུང་ངམ་དབང་མཛད་མཐའ་དག་ཆོས་ལུགས་ལ་བརྟེན་ནས་འཚོ་ཞིང་། ཆོས་ལུགས་དང་རིག་གནས་དར་སྤེལ་ལ་བརྟེན་ནས་རྒྱུན་བསྲིངས། ཆོས་ལུགས་རིག་གནས་སྲོག་ཏུ་བྱས་པ་ལ་བརྟེན་ནས་ཆབ་སྲིད་ཀྱི་བྱ་གཞག་སྐྱོང་བའི་དུས་རབས་རིང་མོ་ཞིག་བརྒྱུད་མཐར་ཐོལ་གྱིས་དེང་རབས་སྤྱི་ཚོགས་ཀྱི་སྒྱོགས་མདེལ་ལ་ཁ་གཏོད་དགོས་པ་བྱུང་ངོ།།
ཁོ་བོས་བསམ་པར་སྟོད་སིལ་ཆད་ཀྱི་སྐབས་ནི་ཆབ་སྲིད་དང་རིག་གནས་གཉིས་ཆར་སིལ་ཆད་དུ་གནས་ཡོད་སྙམ་མོད། དེ་ཡང་སོ་སོའི་རིགས་རྒྱུད་ཀྱི་ལྷ་མི་འདྲ་བ་ཙམ་ཞིག་མ་གཏོགས་ཤེས་དཀའ།
བཅུ་གཅིག་པ། དགོན་སྡེ་མཛད་དེ། བྱ་སྤྲེལ་མི་གསུམ་གྱི་འཚོ་བ་ཆ་ཤས་ཙམ་ལ་བརྟེན་ནས་དཀའ་ཐུབ་ལོ་དགུར་མཛད། བདུད་བཞི་བཅོམ་ནས་སངས་རྒྱས་པའི་ཚུལ་བསྟན། འདུལ་བ་ཕོ་གླིང་དང་། མོ་གླིང་གཉིས་སུ་ཕྱེ་ནས་དགོན་སྡེ་མཛད། བོན་སྡེ་བརྒྱད་ཁྲི་བཞི་སྟོང་མཐའ་དག་དོན་ཐིག་ལེ་ཉག་གཅིག་ཏུ་བསྡུས། 《མདོ་》《འབུམ་》《རྒྱུད》《མཛོད་》བཞིའི་དགོངས་དོན་འཁོར་རྣམས་ལ་རྒྱ་ཆེར་གསུངས་ནས་བོན་གྱི་འཁོར་ལོ་རྒྱ་ཆེར་བསྐོར། སྡུད་འཁོར་བཅུ་གསུམ་ལ་བཀའ་ཐམས་ཅད་《མདོ་སྡེ་》དང།《འབུམ་སྡེ།》《རྒྱུད་སྡེ།》《མཛོད་སྡེ》བཞི་རུ་བསྡུས་ཏེ། བདག་གིར་བགྱིད་དགོས་པའི་སྐོར་ལ། 《བཀའ་གཉེར་གཏད་ཀྱི་མདོ》གསུངས་སོ།།
གསུམ་པ། འགྲོ་འདུལ་གྱི་མཛད་པ་ཞེས་སྐུའི་གནས་རྣམས་ནས་འོད་ཟེར་སྤྲོས་ཏེ། བྱེ་བ་ཕྲག་བརྒྱའི་ཞིང་དུ། སྤྲུལ་སྐུ་བྱེ་བ་ཕྲག་བརྒྱ། རིགས་དྲུག་འདུལ་བའི་ཐུབ་པ་དྲུག གླིང་བཞི་འདུལ་བའི་གཤེན་བཞི། གཡེན་ཁམས་འདུལ་བའི་གཤེན་སྤྲུལ་སོ་གསུམ་སོགས་དཔག་མེད་དུ་སྤྲུལ། གཏོ་རྗེ་ཁྲི་ཐང་གི་སྲས་སྡིག་ཅན་གཏོ་བུས་དྲང་བའི་《མདོ》《ངན་སོང་སྒྲིབ་སྦྱོང་》གི་ཆོ་ག་གསུངས། རྒྱལ་པོ་ཁྲི་ཤིང་དབང་རྒྱལ་འདྲེན་པའི་ཕྱིར། 《སྦྱོང་རྒྱུད་ཀུན་རིག་རྣམ་སྣང་རྒྱལ་པོའི་ཆོ་ག》གསུངས། གཞན་ཡང་གདུལ་དཀའ་བའི་འགྲོ་བ་གྲངས་ལས་འདས་པ་ཞིག་ཐར་བར་དྲང་བའོ།།
བཞི་པ། རྣམ་པར་འདྲེན་པའི་མཛད་པ་ཞེས། རྒྱལ་པོ་ཡིད་བཞིན་འབྱུང་བའི་སྲས། དང་བ་ཡིད་རངས་ལ། ཕྱྭ་རྒྱལ་གྱི་སྲས་མོ་འགུ་ལིང་མ་བཙུན་མོར་བླངས་པ་ཆགས་པས་ཡིད་རབ་ཏུ་གདུངས་ནས་ལས་ངན་དུ་མ་བསགས་པའི་མཐར། ཚེ་དེ་ཉིད་ལ་ནད་ཀྱིས་ཉེན་པའི་སྡུག་བསྔལ་བསལ་ཕྱིར་《མུན་སེལ་སྒྲོན་མེའི་ཆོ་ག》གསུངས་ཏེ། ཧོས་རྒྱལ་གྱི་དོན་མཛད། དྲག་བྱེད་ཧ་ལ་ར་ཙ་དང་། གུ་ཝེར་ར་ཙ་སོགས་བདེ་ལམ་དུ་བཀོད། འཁོར་ལོ་རབ་དགའི་རྒྱལ་སར་《ཀུན་བཟང་རྒྱལ་བ་རྒྱ་མཚོའི་ཆོ་ག》གསུངས།
དྲུག་པ། སྲས་སྤྲུལ་བའི་མཛད་པ་སྟེ། གཏོ་ཐབས་སུམ་བརྒྱ་དྲུག་ཅུའི་བདག་པོ་སྲས་གཏོ་བུ་འབུམ་སངས། གསོ་རིག་འབྱུང་གནས་རྒྱལ་སྲས་དཔྱད་བུ་ཁྲུ་ཤེས། མངོན་པའི་མངའ་བདག་ལུང་འདྲེན་གསལ་བ། སྔགས་རྒྱུད་བདག་པོ་རྒྱུད་འདྲེན་སྒྲོན་མ། གསུང་བསྟན་མངའ་བདག་མུ་ཆོ་ལྡེམ་དྲུག ལྟ་སྒོམ་སྤྱོད་ཆེན་འོལ་དྲུག་ཐང་པོ། དམུ་དབང་གདུང་འཛིན་གཡུང་དྲུང་དབང་ལྡན། སྨྲ་སེང་འཕྲུལ་གྱི་བུ་ཆུང་སོགས་སྲས་ཆེན་རྣམས་རིམ་བཞིན་འཁྲུངས་པའོ།།
བཅུ་པ། རབ་ཏུ་བྱུང་བའི་མཛད་པ་སྟེ། སྟོན་པ་ཉིད་མཆོད་རྟེན་རྣམ་དག་དཀར་པོའི་དྲུང་དུ་རབ་ཏུ་བྱུང་། ན་བཟའ་གོས་དྲུག་མནབས། རིན་ཆེན་རྫས་ལྔ་བསྣམས། དྲང་སྲོང་ལེགས་ལྡན་རྒྱལ་བའི་མདུན་དུ། དགེ་སློང་གི་ཕྱི་ཚུལ་སུམ་བརྒྱ་དྲུག་ཅུ། ནང་ཁྲིམས་ཉིས་བརྒྱ་ལྔ་བཅུ་རྣམས་རྫོགས་པར་བཞེས། སྟོན་པ་ཁྲི་གཙུགས་རྒྱལ་བ་ཞེས་སུ་གསོལ།
བརྒྱད་པ། བདུད་ཁྱབ་པ་སོགས་ཀྱིས་ཆོ་འཕྲུལ་མང་དུ་བསྟན་ཏེ་ལོག་སྒྲུབ་བྱས་པ་རེ་རེ་བཞིན་ཚར་བཅད་དེ། གཏན་དུ་ནུབ་པ་མེད་པའི་གཡུང་དྲུང་གི་བོན་རིན་པོ་ཆེ་སྲ་བརྟན་དར་རྒྱས་འབྱུང་བའི་རྟེན་འབྲེལ་ཕུན་སུམ་ཚོགས་པ་བྱུང་བས་བདུད་ལས་རྣམ་པར་རྒྱལ་བའི་མཛད་པ་མཐར་ཕྱིན་ཏོ།།
ལྔ་པ། ཁབ་བཞེས་པའི་མཛད་པ་ཞེས། ཧོས་ཟ་རྒྱལ་མོད་དང་། དཔོ་ཟ་ཐང་མོ། ལྷ་ལྕམ་མེ་ལོང་། ཚངས་སྤྱོད་ཚུལ་ལྡན། ཀླུ་མོ་འོད་ལྡན། ཕྱྭ་ཟ་གུང་དྲུག གསང་ཟ་ངང་རིང་། རྒྱ་ཟ་འཕྲུལ་སྒྱུར། སྟོང་ཟ་ཁྲི་ལྕམ་སོགས་དགོས་པ་དུ་མ་དང་ལྡན་པར་ཐབས་མཁས་ཀྱིས་ཁབ་ཏུ་བཞེས་པའོ།།
དགུ་པ། རྗེས་བཞག་གི་མཛད་པ་སྟེ་གསས་ཁང་པདྨ་གླིང་ཆེན་དང་། གསས་མཁར་བཀྲ་ཤིས་དཔལ་འབར། གསས་ཁང་བཀྲ་གསལ་རྒྱ་མཚོ་སོགས་ཀྱི་ཀུན་དགའ་ར་བར་སྐུ་གཟུགས། གསུང་རབ། སྐུ་གདུང་མཆོད་རྟེན་མང་པོ་བཞུགས་སུ་གསོལ་ཏེ་རབ་གནས་མཛད་པ་སོགས་བསྟན་པ་རྗེས་སུ་བཞག་པར་མཛད་པའོ།།
བཅུ་གསུམ་པ། བསྟན་པ་རྗེས་སུ་བཞག་པ་ལ། སྟོན་པ་ཉིད་ལོངས་སྐུར་བཞེངས་ཏེ་རྣམ་པར་རྒྱལ་བ་རྩ་བའི་ལྷ་བཅུ་དང་བཅས་པ་དངོས་སུ་བྱོན་ནས་དཔལ་མགོན་བརྒྱ་རྩའི་བདག་པོ་ལྷ་ཆེན་གཅེན་ལྷ་མིག་དགུས་རྣམ་མཁྱེན་རྒྱལ་བའི་བསྟན་པ་བསྲུང་བར་ཁས་བླང་བའོ།།
བདུན་པ། སྡིག་ཅན་མི་དགུ་དྲང་བའི་དོན་དུ། 《མདོ་གཡུང་དྲུང་ཀློང་རྒྱས་ཆོ་ག》གསུངས་ནས། འགྲོ་བ་གྲངས་ལས་འདས་པ་ཞིག་ཐར་བར་དྲང་སྟེ། དཔོ་རྒྱལ་འབར་བའི་སྒྲོན་མ་ཅན་གྱི་དོན་རབ་ཏུ་གྲུབ་པར་མཛད་པའོ། །
སྟོན་པའི་རྗེས་སུ་རྒྱལ་ཚབ་མུ་ཆོ་ལྡེམ་དྲུག་བྱོན་ནས་དེའི་སློབ་མ་འཛམ་གླིང་མཛེས་པར་བྱེད་པའི་རྒྱན་མཆོག་དྲུག་བྱོན་ཏེ་བསྟན་པ་ཕྱོགས་ཀུན་ཏུ་དར་རྒྱས་མཛད་པ་ཡིན་ནོ། །
ཆོས་གཞིས་དུ་མར་སེམས་ཅན་ལ་འཚེ་བའི་ལས་དང་འབྲཻལ་བའི་མཛད་སྒོ་དང་ལས་གཞི་མཐའ་དག་མཚམས་འཇོགས་བྱེད་དུ་བཅུག མདོར་ན་བྲག་འགོ་དང༌། ལྕོག་རི། སྟོང་འཁོར། རྟའུ། མགར་ཐར། མི་ཉག་སོགས་ཡུལ་ལུང་མང་པོར་གང་གི་ཐུགས་རྗེའི་འཕྲིན་ལས་ཀྱིས་བསྐྲུན་པའི་འཚེ་མེད་ཞི་བའི་རླབས་དཀར་གྱི་རྒྱུན་བཟང་ལོངས་སུ་སྤྱོད་རྒྱུ་བྱུང་ཞིང༌། ཐམས་ཅད་ལྷ་ཆོས་དགེ་བ་བཅུའི་ཁྲིམས་ཀྱིས་འཚོ་བར་མཛད་དོ།
ཤར་རྒྱལ་བ་ཙོང་ཁ་པ་ཆེན་པོའི་སྣང་བརྙན་གསེར་གར་བླུགས་ཀྱི་རྒྱུ་བཟང་བྱོན་ལེགས་སྔར་གྱི་སློབ་དཔོན་བདག་ཉིད་ཆེན་པོའི་སྐུ་བརྙན་དང་གཅིག་མཚུངས་ཤིག་འབུལ་འབྱོར་བྱུང་བས་མ་བསྒྲིགས་རང་འགྲིགས་ཀྱི་རྟེན་བཟང༌། བཟོ་དཔྱད་ཕུལ་བྱུང་གི་སྣང་བརྙན་གཉིས་དུས་སུ་འཛོམས་པ་ནི་གསར་རྙིང་རིས་སུ་མ་ཆད་པའི་མདོ་སྔགས་ཟུང་དུ་འབྲེལ་བའི་བསྟན་པ་རིན་པོ་ཆེ་ཕྱོགས་དུས་ཀུན་ཏུ་དར་ཞིང་རྒྱས་པའི་རྟེན་འབྲེལ་གྱི་མཚམས་ཤིན་ཏུ་བཟང་བས་དེར་ཡོད་བལ་བོད་ལས་བཟོ་བ་ཚང་མ་ཡ་མཚན་དང་དད་གུས་འགྲན་པ་ལྟ་བུ་བྱུང༌།
དེ་དང་ཕྱོགས་མཐུན་དྲི་གཙང་ཁང་དང༌། ལྷ་ཁང་སོགས་སུ་ཡང༌། ྋགོང་ས་མཆོག་གི་ན་བཟའ་དང༌། རིང་བསྲེལ་ལས་གྲུབ་པའི་དུས་གསུམ་སངས་རྒྱས་ཀྱི་སྣང་བརྙན་མི་ཚད་ལས་ཆེ་ཙམ་དང༌། སྨན་འདམ་ལས་གྲུབ་པའི་ཚེ་ལྷ་རྣམ་གསུམ། མཁན་སློབ་ཆོས་གསུམ་མེས་དབོན་རྣམ་གསུམ་སོགས་བཞུགས་གསོལ་ཞུས། སྐུ་བརྙན་སོ་སོར་གོས་དར་རྒྱུ་བཟང་ལས་གྲུབ་པའི་ན་བཟའ་ཆ་འགྲིག་དང༌། མདུན་བཀོད་མཆོད་སྟེགས་བང་རིམ་དང་མཆོད་ཆས་ཡོལ་གོ་ཆ་ཚང་བ་བཅས་ལེགས་གྲུབ་མཚམས་རབ་ཏུ་གནས་པའི་ཆོ་གས་སྨིན་བསྒྲུབ་མཛད་པ།
རིན་པོ་ཆེས་ཀྱང་དེ་དོན་དམ་བཅའ་ཕུལ་བས་དགྱེས་ཚོར་ཆེན་པོས། ཨོ་ཡག་པོ་བྱུང༌། རྗེས་སུ་ཆོས་སྲིད་ཀྱི་ཐུགས་འགན་ཆེན་པོ་བཞེས་སྐབས་རྟ་རྒྱུགས་རྐྱང་པ་བཏང་ནས་ཕེབས་ན་འཚམ་པོ་རང་ཡོད་ཀྱི་མ་རེད་ཅེས་སྐུ་རྩེད་ཀྱི་ཚུལ་དུ་མ་འོངས་ལུང་བསྟན་དུ་གནང༌། ྋརྒྱལ་དབང་གོང་མའི་ཡང་སྲིད་ངོས་འཛིན་སྐོར་མཛད་དཀའ་བའི་གླེང་རྙོག་མང་པོ་བྱུང་སྐབས་རྒྱལ་ཚབ་རྭ་སྒྲེང་རིན་པོ་ཆེར། བརྟག་ཞིབ་ནན་པོ་དགོས་སྐོར་དང་ཐག་གཅོད་སྔ་མི་རུང་བའི་བཀའ་སློབ་ཡང་གནང་ཞིང༌། ཡང་སྲིད་ཁྲིར་ཕེབས་ཀྱི་འགལ་རྐྱེན་སེལ་ཐབས་ཀྱི་ལམ་སྟོན་རྒྱ་ཆེར་མཛད།
རྒྱལ་པོ་ཨ་ཤོ་ཀ་ནི་མོརྱའི་རྒྱལ་རབས་ཀྱི་རྒྱལ་པོ་གསུམ་པ་ཡིན་ཞིང་། རྒྱ་གར་ནི་རིག་གནས་རྒྱུན་རིང་བའི་གནའ་བོའི་རྒྱལ་ཁབ་ཅིག་ཡིན་ལ། ཡིན་རྟོན་རུང་བའི་རྒྱལ་རབས་ནི་རྒྱལ་པོ་ཨ་ཤོ་ཀའི་མོརྱའི་རྒྱལ་རབས་ནས་མགོ་བརྩམས་པ་རེད།དེ་བས་རྒྱལ་པོ་ཨ་ཤོ་ཀ་མ་གླེང་གོང་རྒྱ་གར་གྱི་རྒྱལ་རབས་རིམ་བྱུང་གི་འགྱུར་བ་ལ་རགས་ཙམ་བལྟ།
རྒྱལ་རབས་ཏེ། འདི་ནི་ཆེས་སྔ་བའི་རྒྱལ་རབས་ཡིན་ལ། རྒྱལ་རབས་འདི«འདུལ་བ་སྡེ་བཞི »དང«གཞི་ཐམས་ཅད་ཡོད་པར་སྨྲ་བའི་འདུལ་བ་དགེ་འདུན་གྱི་ལས་དཀྲུགས་པ »«རྒྱལ་པོ་ཆེན་པོ་ས་མིན་ཏའི་མདོ »«དེ་བཞིན་གཤེགས་པའི་ལས་བསྡུ་བ »«འཇིག་རྟེན་འབྱུང་བ »«མདོ་སྡེ་ལུང་རིང་མོ »«ཤེས་བྱ་གསལ་བ »སོགས་གཞུང་དགུའི་ནང་དུ་བྱུང་ན་ཡང་མིང་མི་འདྲ་ཞིང་དུས་ཀྱང་བཀོད་མེད།
རྒྱལ་རབས་ཏེ། རྒྱལ་རབས་འདི་མོརྱའི་རྒྱལ་རབས་སྔོན་གྱི་མ་གཱ་དྷའི་རྒྱལ་ཁབ་ཡིན་ལ། ལོ་རྒྱུས་དངོས་ཀྱི་བློ་འབྱེད་དུས་ཀྱང་ཡིན་ཟེར་ཆོག ཕལ་ཆེར་སྤྱི་ལོ་སྔོན་གྱི་ལོ་དྲུག་བརྒྱ་ནས་བདུན་བརྒྱའམ། བཞི་བརྒྱ་ནས་ལྔ་བརྒྱ་ཡས་མས་སུ་བྱུང་། ནང་བསྟན་གྱི་གཞུང་དུ་གསལ་བའི་རྒྱལ་ཁབ་བཅུ་དྲུག་ཟེར་བ་ཡང་སྐབས་འདིར་བྱུང་ཞིང་། རྒྱལ་རབས་སོ་སོའི་དུས་ཚོད་ནི་སྔར་བཞིན་ཁ་གསལ་བྱེད་དཀའ།
རྒྱལ་རབས་ཏེ། རྒྱལ་རབས་འདི་ཕལ་ཆེར་སྤྱི་ལོ་སྔོན་གྱི་དུས་རབས་བཞི་པ་ནས་གཉིས་པའི་བར་བྱུང་ཞིང་། སྐབས་འདིར་ནང་བསྟན་རྒྱ་ཆེར་དར།
རྒྱལ་རབས་ཏེ། རྒྱལ་རབས་འདི་ཕལ་ཆེར་སྤྱི་ལོ་སྔོན་གྱི་ལོ་བརྒྱ་དང་བརྒྱད་ཅུ་ནས་བརྒྱད་ཅུ་ཡས་མས་སུ་བྱུང་།རྒྱལ་པོ་བཞི་པ་པི་ཧྲ་མེ་རྡོ་ལོའི དུས་མགོར་རྒྱ་གར་ཡུལ་དབུས་སུ་བསྟན་པར་དགྲ་བྱུང་ཞིང་། རྒྱ་གར་ལྷོ་བྱང་དུ་བསྟན་པ་དར་མགོ་བརྩམས།
རྒྱལ་རབས་ཏེ། རྒྱལ་རབས་འདི་སྤྱི་ལོ་སྔོན་གྱི་ལོ་ཉིས་བརྒྱ་ཉི་ཤུ་ནས་ཉི་ཤུ་རྩ་གསུམ་བར་བྱུང་།
རྒྱལ་རབས་ཏེ། རྒྱལ་རབས་འདིའི་སྐབས་རྒྱ་གར་ལྷོ་ཕྱོགས་ནི་ཨན་དྷ་ལོ དང་།བྱང་ཕྱོགས་མང་པོས་བཀུར་བ་ཡིན་ཞིང་། འདི་ནི་ཐོ་གར གྱི་རིགས་རྒྱུད་ཡིན། དེའི་ཁྲོད་ཆེས་མིང་དུ་གྲགས་པའི་དབང་སྒྱུར་པ་ནི་རྒྱལ་པོ་ཀ་ནིཥྐ ཡིན་ཞིང་། རྟ་དབྱངས དང་ཀླུ་སྒྲུབ ། འཕགས་པ་ལྷ ། དྷརྨ་ཏ་ལ ། སེངྒེའི་གོ་ཆ །བྱམས་པ སོགས་ཚང་མ་སྐབས་འདིར་བྱུང་། རྒྱལ་རབས་འདི་སྤྱི་ལོ་སྔོན་གྱི་ལོ་བཅུ་ཕྲག་ནས་དུས་རབས་གསུམ་པའི་མཇུག་བར་བྱུང་།
རྒྱལ་རབས་ཏེ། རྒྱལ་རབས་འདི་སྤྱི་ལོའི་དུས་རབས་བཞི་པའི་མགོ་ནས་དུས་རབས་དྲུག་པའི་མགོ་བར་བྱུང་། ཐོགས་མེད དང་དབྱིག་གཉེན ། ཀུ་མཱ་ར་ཤི ། ཚུལ་ཁྲིམས་བཟང་པོ ། བློ་གྲོས་བརྟན་པ ། ཅི་ཡུན སོགས་ཚང་མ་དུས་སྐབས་འདིའི་མི་ཡིན་ལ། ནཱ་ལེནྡྲའི་གཙུག་ལག་ཁང་ཡང་སྐབས་འདིར་བཞེངས་ཤིང་། གསང་སྔགས་ཀྱང་འདི་དུས་དར་བའི་མགོ་བརྩམས་ཏེ་ག་ལེར་དར་རྒྱས་སུ་ཕྱིན། འདི་དུས་རྒྱ་ནག་གི་བཙུན་པ་ཆོས་སྣང རྒྱ་གར་དུ་བརྟོལ་ཅིང་། ཨན་ཝེ ། ཕྱོགས་གླང ། ལེགས་ལྡན་འབྱེད ། ཆོས་སྐྱོང སོགས་ཀྱང་སྐབས་འདིར་བྱུང་།
རྒྱལ་རབས་ཏེ། རྒྱལ་རབས་འདི་སྤྱི་ལོའི་དུས་རབས་དྲུག་པའི་མགོ་ནས་བདུན་པའི་དཀྱིལ་བར་བྱུང་ཞིང་། འདི་དུས་ལོང་ཀྲིས གསང་སྔགས་རྒྱ་ཆེར་སྤེལ་ལ། ཟླ་བ་གྲགས་པས ཡུལ་དབུས་སུ་སྟོང་ཉིད་ཀྱི་ལྟ་བ་སྤེལ། ཧྱན་ཙང ནུབ་ཕྱོགས་སུ་རྒྱུ་འགྲུལ་བྱས་ཤིང་། ཆོས་ཀྱི་གྲགས་པས སླར་ཡང་ཚད་མ་དར་བར་བྱས།
རྒྱལ་རབས་ཏེ། རྒྱལ་རབས་འདིས་ཝ་ཐ་ནཱའི་རྒྱལ་རབས་ཀྱི་རྒྱུན་ཐད་ཀར་བཟུང་བ་མིན་ཡང་ནང་བསྟན་ལ་བཀུར་བསྟི་ཤུགས་ཆེན་བགྱིས་ཤིང་། འདི་དུས་གསང་སྔགས་ཧ་ཅང་དར་བ་བྱུང་།
བཀའ་བསྡུ་བྱས་རྗེས་རྒྱལ་པོ་ཨ་ཤོ་ཀས་ཆོས་ཀྱི་ཕོ་ཉ སྐོར་ཆེན་པོ་ཞིག་ས་གནས་སོ་སོར་མངགས་ཏེ་དམ་པའི་ཆོས་རྒྱ་ཆེར་སྤེལ།«བྱེ་བྲག་ཏུ་བཤད་པའི་འདུལ་བ་དགེ་བར་མཐོང་བ»རུ་ཕོ་ཉ་གཙོ་བོ་དང་གཞན་དག་སླེབས་པའི་གནས་ནི་འདི་ལྟར།
དང་པོ། མོ་ཧན་ཏི་ཁ ནི་རྗེ་ཕིན དང་གནྡྷ་ར སྟེ། དེང་སང་རྒྱ་གར་བྱང་ཕྱོགས་ཀྱི་ཀ་ཤི་མིར་སོགས་ཀྱི་གནས་སུ་བཏང་།
གཉིས་པ། མ་ཧཱ་དེ་ཝ ནི་མ་ཧུ་སཱ་ཁ་མནྟ་ལོ སྟེ། དེང་སང་རྒྱ་གར་ལྷོ་ཕྱོགས་ཀྱི་མཱེ་སོའུར སོགས་ཀྱི་གནས་སུ་བཏང་།
གསུམ་པ། རཱ་ཆི་ཐ ནི་ཝ་ན་ཝ་སི སྟེ། དེང་སང་གང་ཡིན་མི་གསལ་ལ། ཁ་ཅིག་རྒྱ་གར་ལྷོ་ཕྱོགས་ཡིན་ཡང་ཟེར།
བཞི་པ། ཐན་ཝོ་དྷི ནི་ཨ་ཕོ་རན་ཐ་ཁ སྟེ། དེང་སང་རྒྱ་གར་ནུབ་ཕྱོགས་ཀྱི་སོའུ་ཁོའུར་གྱི་བྱང་ཕྱོགས་ཡིན།
ལྔ་པ། མ་ཧཱ་ཐན་ཝོ་དྷི ནི་མ་ཧཱ་ར་ཐ སྟེ། དེང་སང་རྒྱ་གར་ལྷོ་ཕྱོགས་ཀྱི་མན་མེ རུ་བཏང་།
དྲུག་པ། མ་ཧཱ་རཱ་ཆི་ཐ ནི་ཝེ་ན་ཁ་ལོ་ཁ་སྟེ། དེང་སང་ཨབ་གྷན་སི་ཐན་གྱི་ནུབ་ཕྱོགས་སུ་བཏང་།
བདུན་པ། མོ་རྗི་ཧེ་མོ དང་ཁ་སི་ཕོ ནི་གངས་རིའི་འགྲམ་སྟེ། དེང་སང་གི་བལ་ཡུལ་རྒྱུད་དུ་བཏང་།
འདི་ནི་གནས་བརྟན་པ་ཚོའི་ཚིག་ཅིག་ཡིན་ནའང་གཏིང་ཟབ་པས་ཉམས་ཞིབ་བྱས་ན། ཡུལ་མ་ག་དྷཱ ནི་ནམ་ཡང་རང་དབང་གི་བསམ་བློའི་འབྱུང་གནས་ཡིན་པས། རྙིང་ཞེན་གྱི་གྲུབ་མཐའ་གནས་བརྟན་པ་ཚོས་དང་ལེན་མི་བྱེད་པའི་མི་མང་པོ་ཁོ་ཚོས་དགའ་སྤྲོས་བསྡུ་བ་ནི་འབྱུང་སྲིད་པ་ཞིག་རེད། གསར་ཞེན་གྱི་གྲུབ་མཐའ་མང་པོས་བཀུར་བ་ནི་དུས་ཀྱི་འགྲོས་དང་མཐུན་པའི་མི་མང་པོ་དེ་རུ་སོང་ཞིང་། གཞན་དུ་རྒྱལ་པོས་སྲུང་སྐྱོབ་བྱས་པ་ལ་རག་ལས་པའང་གནས་ལུགས་སྤྱིར་བཏང་བ་ཞིག་རེད།
རྒྱལ་རབས་འདི་དག་ཡུལ་མ་ག་དྷླ་དཀྱིལ་དབུས་བྱས་ཏེ་ངོ་སྤྲད་པ་ཡིན། རྒྱུ་མཚན་ནི་རྒྱ་གར་གྱི་རྒྱལ་རབས་རྙོག་དྲ་ཚ་བས་གནད་བསྡུས་སུ་མི་འགོད་ཀ་མེད་བྱུང་།
ཝ་ཐ་ནཱའི་རྒྱལ་རབས་ཀྱི་རྗེས་ལ་རྒྱ་གར་དུ་རྒྱལ་ཕྲན་དུ་མ་བྱུང་བ་དང་། རྒྱལ་རབས་ཀྱང་གཅིག་ཐོག་གཉིས་བརྩེགས་སུ་བྱུང་། སྤྱི་ལོའི་དུས་རབས་བཅུ་གཉིས་པར་སླེབས་དུས། དབྱི་སི་ལན་གྱི་བཙན་འཛུལ་གྱིས་རྒྱ་གར་རྒྱལ་རབས་འཐོར་ཞིག་ཏུ་བཏང་ཞིང་། ནང་བསྟན་ཡང་ཡུལ་དེ་ནས་གཞི་མེད་དུ་སོང་། དེ་དུས་རྒྱ་ནག་གི་སུང་ཉེན་ཙང གི་དུས་ཡིན། ནང་ཆོས་རྒྱ་གར་ནས་ལོ་ཆིག་སྟོང་དྲུག་བརྒྱ་ནས་བདུན་བརྒྱར་གནས་ཤིང་། དེ་རྗེས་ཉམས་པ་དང་བསྐྱར་དར་བྱུང་བ་སོགས་ཀྱི་རྒྱུ་རྐྱེན་ཅི་ཞེ་ན། དཔེ་འདིའི་ལེའུ་བཅུ་གཉིས་པའི་ནང་ནས་སླར་ཡང་འཆད་དོ། །
མོརྱའི་རྒྱལ་རབས་ཀྱི་མེས་པོའི་རྒྱུད་པ་མི་གསལ། འོན་ཀྱང་ཨཱརྱ་ཎའི་རིགས་གཙང་མ་མིན་པ་ནི་ཚོམ་ཉི་བྲལ་པ་ཞིག་རེད། ལ་ལས་རྒྱལ་པོ་ཨ་ཤོ་ཀའི་རྨོ་མོ་གདོལ་བའི་རིགས་ལས་བྱུང་བར་བཤད། སྤྱི་ལོ་སྔོན་གྱི་ལོ༣༢༣ལོར་ཨ་ཤོ་ཀའི་སྤོ་བོ་ཐནྟོ་ལོ་ཅི་ཐོས(.
རྒྱལ་རབས་བཙུགས། རྒྱལ་རབས་གཉིས་པ་རྒྱལ་པོ་ཏི་བྷུནྠོ་ཧྲ་ལོ དང་གསུམ་པ་རྒྱལ་པོ་ཨ་ཤོ་ཀ་ནི་སྤྱི་ལོ་སྔོན་གྱི་ལོ༢༦༨ལོར་བྱུང་ཟེར། འདི་ནི་ལྷོ་རྒྱུད་ནང་བསྟན་གྱི«འདུལ་བ་དགེ་བར་མཐོང་བ »དང«གླིང་ཕྲན་ལོ་རྒྱུས »། «གདུང་རབས་ཆེན་མོ » འབར་མའི་ངག་རྒྱུན་དུ་བཀོད། ཉེ་སྔོན་རྒྱལ་པོ་ཨ་ཤོ་ཀའི་ལོ་རྒྱུས་ལ་ད་དུང་མཁས་པ་རྣམས་ཀྱིས་ཧུར་བརྩོན་གྱིས་ ཁུངས་སྐྱེལ་གཏན་ཁེལ་བྱེད་སྒང་ཡིན།
སྐབས་དེའི་རྒྱ་གར་མངའ་ཁོངས་རྒྱ་ཆེ་བས་འཛམ་གླིང་ན་འགྲན་ཟླ་བྲལ་ཞེས་སྨྲས་ཀྱང་ཆོག ཤར་ཕྱོགས་ཀྱི་མཐའ་མཚམས་བྷང་ག་ལའི་མཚོ་ཁུག་ཏུ་ཐུག་ཅིང་། བྱང་ཕྱོགས་བལ་པོ་དང་ཀ་ཤི་མིར་ རྒྱལ་ཕྲན་གཉིས་དང་། རྒྱལ་ཁབ་གཞན་གྱི་མངའ་འོག་ཀྱང་འདུག ལྷོ་ཕྱོགས་ཀྱི་མཐའ་མཚམས་ཆུ་བོ་ཕན་ནཱ སྟེ།དེང་སང་གི་ཧེ་རྡུ་ལ་བྷ་ཞིང་ཆེན དང་། ལྷོ་ཕྱོགས་ཀྱི་ཇེ་སི་ནཱ་ཆུ་བོའི བར་ལ་རྒྱ་བསྐྱེད། ནུབ་ཕྱོགས་སུ་ཨ་རབ་རྒྱ་མཚོ་དང་། ནུབ་བྱང་དུ་དེང་གི་ཨབ་གྷན་སི་ཐན་གྱི་མངའ་ཁོངས་ཁག་ཅིག་གོ །